Blanca Fernández Ochoa

Blanca Fernández Ochoa (født 22. april 1963 i Madrid, død 2019 på fjellet La Peñota i fjellkjeden Sierra de Guadarrama) var en spansk alpinist.

Fernández Ochoa stammet fra en familie med flere suksessrike alpinister. Hennes bror, Francisco, vant gull i slalåm i OL 1972 i Sapporo..

Selv debuterte hun i verdenscupen i sesongen 1980/81. Hun tok sin første seier i mars 1985 i storslalåm i Vail. I løpet av karrieren vant Fernández Ochoa fire verdenscuprenn (tre i slalåm og ett i storslalåm). Ytterligere 16 ganger havnet hun på seierspallen.

Den største meritten i karrieren kom i OL 1992 i Albertville, der hun tok bronsemedaljen i slalåm. Dette var den andre og hittil siste olympiske medaljen for Spania i alpint.

Hun la opp som alpinist etter sesongen 1991/92.

Ochoa ble funnet død 4. september 2019 på toppen av La Peñota i fjellkjeden Sierra de Guadarrama. Hun ble meldt savnet etter ikke å ha returnert etter en fem-dagers tur.

Verdenscupseire

Referanser

Eksterne lenker 
 
 

Spanske alpinister
Olympiske bronsemedaljevinnere for Spania
Deltakere for Spania under Vinter-OL 1980
Alpinister under Vinter-OL 1980
Deltakere for Spania under Vinter-OL 1984
Alpinister under Vinter-OL 1984
Deltakere for Spania under Vinter-OL 1988
Alpinister under Vinter-OL 1988
Medaljevinnere under Vinter-OL 1992
Deltakere for Spania under Vinter-OL 1992
Alpinister under Vinter-OL 1992
Personer fra Madrid
Olympiske medaljevinnere i alpint